#কলকাতা: একটা হ্যারি পটারেরই অভাব ছিল এই বলিউডে ৷ আর সেটাও পূরণ করে দিলেন রণবীর আর অনুরাগ বসু মিলে ৷ তবে এখানে উড়ন্ত ঝাড়ু নেই, না আছে ম্যাজিক স্টিক ৷ কিন্তু সিনেম্যাটোগ্রাফার রবি বর্মনের ক্যামেরার কারসাজিকে জাদু বললে, খুব একটা ভুল বলা হবে না ৷ সুতরাং এককথায় যদি জগ্গা জাসুস ছবিটা কেমন বলতে হয় ? তাহলে প্রথমে বলতে হয়, একেবারে দেখার মতো ছবি অনুরাগের জগ্গা জাসুস ! আর এখানে দেখা মানে প্রত্যেকটা ফ্রেম, আর ফ্রেমের মধ্যে মাপা শিল্প নির্দেশনা ৷ যা হতবাক করে দেয় ৷ আর এখানেই হয়তো ডিজনি-র ম্যাজিক পুরো উপুর করে কাজ করেছে ৷